Proiectul care compară standardele de frumusețe din fiecare țară. În România, naturalețea este cheia.
Frumuseţea unei femei este diferită de la o ţară la alta. Esther Honig a editat faţa aceluiaşi model la standardele de frumuseţe din 25 de ţări. În România, frumuseţea unei femei stă în naturaleţea ei.
Ideea de "frumos" diferă de la o ţară la alta. Jurnalista Esther Honig a cerut editorilor din 25 de ţări să editeze faţa aceluiaşi model, în conformitate cu standardele de frumuseţe din ţara lor. Rezultatele sunt foarte diferite de la o ţară la alta. De exemplu, în Germania, frumuseţea stă într-o piele cât mai albă şi nuanţa uşor roşiatică a părului, spre deosebire de India, unde o femeie frumoasă are pielea închisă şi sprâncenele şi ochii bine conturaţi.Pentru România, o femeie frumoasă are un machiaj cât mai natural şi curat. Nu acelaşi lucru îl putem spune despre Argentina, unde modelul a fost editat cu mult fard, gene false şi gloss.